ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3921/97 υποβολή: Paul Lannoye (V) προς την Επιτροπή (11 Δεκεμβρίου 1997)

Θέμα: Μόλυνση από το μυκητοκτόνο μανκοζέμπ

Τον Οκτώβριο του 1995, πυρκαγιά στον κήπο του Ε.Τ.Α στο Κιγκαλί κατέστρεψε αποθήκη με 475 τόνους μυκητοκτόνου μανκοζέμπ.

Μετά από 11 μήνες, αντιπροσωπεία εμπειρογνωμόνων υπό την αιγίδα του Οργανισμοπύ Τροφίμων και Γεωργίας(FAO) εξέτασε επιτόπου το πρόβλημα(τον Σεπτέμβριο του 1996) και συνέστησε τη λήψη ορισμένου αριθμού επειγόντων μέτρων και την εξυγίανση της αποθήκης αυτής καθώς και του μολυσμένου εδάφους.

Σύμφωνα με τις πληροφορίες μας, η κατάσταση δεν έχει σημειώσει εξελίξεις κατά τους τελευταίους μήνες παρόλον ότι κρίνεται επείγουσα(το μανκοζέμπμ όταν μείνει αποθηκευμένο υπό κακές συνθήκες μετατρέπεται ταχέως σε ETU(αιθυλενοθειουρία)γνωστή ως καρκινογόνο ουσία).Αναλύσεις που έγιναν στη Γαλλία απέδειξαν ότι το μανκοζέμπ έχει ήδη μετατραπεί κατά 85% σε ETU..Απροσδιόριστη έκταση εδάφους γύρω από την αποθήκη αυτή έχει ήδη μολυνθεί από την ETU, είναι μάλιστα πολύ πιθανόν να έχει μολυνθεί και το πόσιμο νερό.

Ενθυμούμεθα ότι έχει εγγραφεί στον προϋπολογισμό ποσό 500.000 ecu για την επανόρθωση της κατάστασης.

Μπορεί να αναφέρει η Επιτροπή σε τί διαβήματα έχει εντωμεταξύ προβεί ώστε να επιλυθεί το πρόβλημα;

Απάντηση του κ. Pinheiro εξ ονόματος της Επιτροπής (14 Ιανουαρίου 1998)

Η Επιτροπή συμμερίζεται απόλυτα τις ανησυχίες του Αξιότιμου Μέλους του Κοινοβουλίου για τους κινδύνους που ενέχει για την ανθρώπινη υγεία η πυρκαγιά του μυκητοκτόνου μανκοζέμπ το οποίο ήταν αποθηκευμένο σε βιομηχανική περιοχή του Κιγκαλί, στο πλαίσιο σχεδίου επισιτιστικής ασφάλειας, αν η σχετική απολύμανση δεν πραγματοποιηθεί σε συντομότατο χρονικό διάστημα.

Η Επιτροπή, μόλις έλαβε γνώση της καταστροφής, η οποία συνέβη το Σεπτέμβριο του 1995, ζήτησε αμέσως τη διενέργεια πραγματογνωμοσύνης, της οποίας τα συμπεράσματα έγιναν δεκτά από τις αρχές της Ρουάντα και την Επιτροπή στις 3 Οκτωβρίου 1995.

Λόγω διαφωνιών που υπήρξαν μεταξύ των αρμοδίων Υπουργείων σχετικά με τη συνέχεια που έπρεπε να δοθεί για τον καθαρισμό των αποβλήτων, διενεργήθηκε, με πρωτοβουλία της Επιτροπής, νέα πραγματογνωμοσύνη από κοινού με τον Οργανισμό Τροφίμων και Γεωργίας των Ηνωμένων Εθνών (FAO). Αφού έγιναν δεκτά από όλους τα σχετικά συμπεράσματα και οι συστάσεις, οι εργασίες άρχισαν τον Ιούλιο 1997, κατόπιν προκήρυξης διαγωνισμού.

Η Επιτροπή, η οποία παρακολουθεί με προσοχή την υπόθεση αυτή, προτίθεται να παρέμβει επιτόπου με όλα τα δυνατά μέσα δράσης, και με τη σύμφωνη γνώμη των αρχών της Ρουάντα, για την ταχεία εξάλειψη των αποβλήτων.
ΓΡΑΠΤΗ ΕΡΩΤΗΣΗ E-3838/97 υποβολή: Nikitas Kaklamanis (UPE) προς την Επιτροπή (28 Νοεμβρίου 1997)

Θέμα: Αντισεισμική προστασία στην Ελλάδα και υψηλό κόστος κατασκευής νέων έργων

Είναι γνωστό ότι στον ελλαδικό χώρο εκλύεται το μεγαλύτερο ποσοστό σεισμικής ενέργειας της ΕΕ. Γι' αυτό το λόγο ο «νέος Ελληνικός Αντισεισμικός Κανονισμός» (ΝΕΑΚ) που έχει θεσπίσει το Ελληνικό Υπουργείο Χωροταξίας, Οικισμού και Περιβάλλοντος επιβάλλει τον διπλασιασμό του σιδηρού οπλισμού που χρησιμοποιείται για την κατασκευή νέων κατοικιών στην Ελλάδα, με συνέπεια την αύξηση του κόστους κατασκευής κατά 15% κάτι που αποτελεί υπέρμετρη επιβάρυνση για το μέσο Έλληνα.

Θα ήθελα να πληροφορηθώ από την Ευρωπαϊκή Επιτροπή αν έχει υπάρξει πλήρης σεισμολογική μελέτη για τα νέα έργα του Μετρό Αθηνών και του Αεροδρομίου των Σπάτων, καθώς και το αν υπάρχει πρόθεση εκ μέρους της να δημιουργηθεί Ειδικό Αποθεματικό στα Διαρθρωτικά Ταμεία προκειμένου να επιδοτούνται τα νέα δημόσια και ιδιωτικά έργα ώστε να παρέχουν πλήρη αντισεισμική κάλυψη, διότι η πρόληψη των καταστροφών είναι απείρως προτιμότερη από την αποκατάσταση των ζημιών που προκαλούν, τόσο σε υλικούς όσο και σε ανθρώπινους πόρους.

Απάντηση της κας Wulf-Mathies εξ ονόματος της Επιτροπής (19 Ιανουαρίου 1998)

Ο αντισεισμικός κανονισμός που ισχύει στην Ελλάδα εφαρμόζεται κατά τη μελέτη και την κατασκευή του μετρό Αθηνών, του αεροδρομίου των Σπάτων, καθώς επίσης οποιουδήποτε άλλου έργου το οποίο πραγματοποιείται στην Ελλάδα και συγχρηματοδοτείται από το Ευρωπαϊκό Ταμείο Περιφερειακής Ανάπτυξης ή το Ταμείο Συνοχής.

Το κόστος της μελέτης και της κατασκευής των εν λόγω έργων, συμπεριλαμβανομένου του συμπληρωματικού κόστους που προκύπτει από την εφαρμογή του αντισεισμικού κανονισμού, είναι επιλέξιμο από τα εν λόγω ταμεία και δεν υπάρχει επομένως λόγος να προβλεφθεί ειδικό αποθεματικό για το σκοπό αυτό.
C 187/124 EL 16. 6. 98 Epi·shmh Efhmeri ·da tvn Eyrvpai ¤kv·n Koinoth ·tvn
Apa·nthsh toy k . Mar ·n ej ono ·matow thw Epitroph ·w
(17 Febroyari ·oy 1998)
Lo·gv thw e ·ktashw thw apa ·nthshw , h Epitroph ·th diabiba ·zei apeyuei ·aw sto Ajio ·timo Me ·low toy Koinoboyli ·oy
kai sth Genikh ·Grammatei ·a toy Orga ·noy aytoy ·.
(98/C 187/193) GRAPTH ERVTHSH E-4091/97
ypobolh ·: Peter Truscott (PSE) prow thn Epitroph ·
(16 I anoyari ·oy 1998)
Ue·ma:Xrhmatodo ·thsh thw perioxh ·w Hertfordshire gia thn peri ·odo 1994-1997 ba·sei toy Tamei ·oy Prosanato -
lismoy ·gia th dasokomi ·a kai thw xrhmatodo ·thshw thw KAP
Ua h·uele, parakalv ·,  h Epitroph ·na enhmerv ·sei gia to y ·cow thw xrhmatodo ·thshw poy e ·xei la ·bei h perioxh ·
Hertfordshire ba·sei toy Tamei ·oy Prosanatolismoy ·gia th dasokomi ·a kai thw xrhmatodo ·thshw thw Koinh ·w
Agrotikh ·w Politikh ·w (KAP ) to 1994, 1995, 1996 kai 1997;
Apa·nthsh toy k . Fischler ej ono ·matow thw Epitroph ·w
(5 Febroyari ·oy 1998)
H Epitroph ·den dy ·natai na para ·sxei tiw apaitoy ·menew plhrofori ·ew, kauv·w den enhmerv ·netai sxetika ·me tiw
diakope ·w thw xrhmatodo ·thshw se epi ·pedo komhteiv ·n.
(98/C 187/194) GRAPTH ERVTHSH E-4110/97
ypobolh ·: Mixah ·l Papagianna ·khw (GUE/NGL)
prow thn Epitroph · (16 I anoyari ·oy 1998)
Ue·ma:Biologiko ·w kauarismo ·w Pa·traw
Sthn perioxh ·Ko·kkinow My ·low thw koino ·thtaw Parali ·aw Patrv ·n kataskeya ·zontai oi egkatasta ·seiw kauarismoy ·
lymma ·tvn toy dh ·moy Patre ·vn (biologiko ·w kauarismo ·w). Oi ka ·toikoi thw perioxh ·w katagge ·lloyn endexome ·nvw
paratypi ·ew sto e ·rgo kai epiptv ·seiw sto periba ·llon .
Ervta ·tai h Epitroph ·ea·n gnvri ·zei tiw kataggeli ·ew, ea·n e·xei gi ·nei kata ·llhlh mele ·th periballontikv ·n
epiptv ·sevn kai te ·low ea ·n ypa ·rxei enallaktikh ·ly·sh;
Apa·nthsh thw kaw Bjerregaard ej ono ·matow thw Epitroph ·w
(12 Febroyari ·oy 1998)
H Epitroph ·xrhmatodotei ·apo·to tamei ·o synoxh ·w to e ·rgo toy staumoy ·kauarismoy ·lyma·tvn tvn Patrv ·n (e·rgo
ariu. 94/09.61.029)-1).
Sy·mfvna me tiw plhrofori ·ew poy diabi ·basan oi ellhnike ·w arxe ·w sthn Epitroph ·, me thn ypoyrgikh ·apo·fash
ariu. 30339 thw 20h·w Ioyli ·oy 1994 ekponh ·uhke kai oloklhrv ·uhke mele ·th ekti ·mhshw periballontikv ·n
epiptv ·sevn . To zh ·thma tvn enallaktikv ·n ly·sevn pre ·pei endexome ·nvw na ejetasuei ·sto plai ·sio miaw te ·toiaw
ekti·mhshw . Pa·ntvw h apo ·fash gia thn epilogh ·toy to ·poy enapo ·keitai stiw eunike ·w arxe ·w.
H Epitroph ·den e·xei me ·xri stigmh ·w parala ·bei diamartyri ·ew poy na aforoy ·n to ypo ·ch e·rgo.
ΓΡΑΠΤΗ ΕΡΩΤΗΣΗ P-3676/97 υποβολή: Gianni Tamino (V) προς την Επιτροπή (10 Νοεμβρίου 1997)

Θέμα: Παράταση της εκχώρησης δικαιωμάτων στην εταιρεία Autostrade spa

Το Ελεγκτικό Συνέδριο της Ιταλίας απέρριψε, στις 27 Οκτωβρίου 1997, ένα διυπουργικό διάταγμα που αποβλέπει στην κατά 20 έτη, ώς το 2038, παράταση της εκχώρησης δικαιωμάτων στην εταιρεία Autostrade spa. Ήδη τον Αύγουστο, το αρμόδιο για τον έλεγχο των κυβερνητικών πράξεων γραφείο του, είχε εκφράσει έντονους διασταγμούς σχετικά με την προετεινόμενη παράταση. Στους λόγους που υπαγόρευσαν την απόρριψη περιλαμβάνεται και η μη τήρηση της κοινοτικής νομοθεσίας. Το Συνέδριο θεωρεί ότι το περιεχόμενο της παράτασης της εκχώρησης δικαιωμάτων έχει υποστεί αλλοιώσεις εφόσον εμπεριέχει την εκχώρηση δικαιωμάτων για «νέο έργο» - την εναλλακτική οδό της ορεινής διάβασης Φλωρεντίας-Μπολόνια - για το οποίο απαιτείται η διενέργεια πανευρωπαϊκού διαγωνισμού υποβλής προσφορών. Το τέχνασμα αυτό χρησιμοποιήθηκε ήδη στο παρελθόν για την εξασφάλιση παρατάσεων.

Μπορεί η Επιτροπή να επιβεβαιώσει τους δισταγμούς του Ιταλικού Ελεγκτικού Συνεδρίου;

Προτίθεται η Επιτροπή να εξασφαλίσει την τήρηση των ευρωπαϊκών ρυθμίσεων που εφαρμόζονται στον τομέα αυτόν, και στην προαναφερόμενη περίπτωση;

Μπορεί η Επιτροπή, στο πλαίσιο των αρμοδιοτήτων της, να αξιολογήσει την διαχείριση της εκχώρησης δικαιωμάτων στις ιταλικές εταιρείες αυτοκινητοδρόμων;

Aπάντηση του κ. Monti εξ ονόματος της Επιτροπής (6 Ιανουαρίου 1996)

Η Επιτροπή δεν έχει, προς το παρόν, στη διάθεσή της ούτε το διϋπουργικό διάταγμα που ανέφερε το Αξιότιμο Μέλος, ούτε τα στοιχεία που θα της επιτρέψουν να αξιολογήσει την εν λόγω πράξη βάσει της κοινοτικής νομοθεσίας περί δημοσίων συμβάσεων.

Η Επιτροπή, δυνάμει αποκλειστικών προνομίων που της παρέχει το άρθρο 155 της συνθήκης ΕΚ, θα έλθει σε επαφή με τις ιταλικές αρχές προκειμένου να λάβει τα απαραίτητα νομοθετικά και πραγματικά στοιχεία που θα της επιτρέψουν να επαληθεύσει κατά πόσο το προαναφερθέν διάταγμα συμβιβάζεται με την κοινοτική νομοθεσία περί δημοσίων συμβάσεων.

Πριν από τη διενέργεια της εν λόγω εξέτασης, η Επιτροπή δεν δύναται να προβεί σε εκτίμηση περί της εκχώρησης δικαιωμάτων προς εταιρείες οδικών έργων.
ΓΡΑΠΤΗ ΕΡΩΤΗΣΗ E-3524/97 υποβολή: Carlos Robles Piquer (PPE) προς την Επιτροπή (12 Νοεμβρίου 1997)

Θέμα: Κοινοτικό πρόγραμμα για την αποτροπή των κινδύνων απο τα ερειπωμένα κτίρια

Τα συνεχή, και συχνά θανατηφόρα, ατυχήματα, τα οποία προκαλούνται απο ετοιμόρροπα κτίρια, τα οποία υπάρχουν κατά χιλιάδες στο έδαφος της Ευρωπαϊκής Ένωσης, μας υποχρεώνουν να εξετάσουμε τη σκοπιμότητα προγραμματισμού κοινής δράσης για την αποτροπή του διαρκούς θανάσιμου κινδύνου που διατρέχουν ολόκληρες οικογένειες ή πολλοί εργαζόμενοι σε αυτά καθώς και τυχαίως διερχόμενοι.

Τα ιστορικά κέντρα πολλών απο τις πόλεις μας είναι αυτά που συγκεντρώνουν τον μεγαλύτερο αριθμό των κτιρίων αυτών, ενώ τα προγράμματα αποκατάστασης δεν κατόρθωσαν να μειώσουν ικανοποιητικά τον αριθμό των ετοιμόρρροπων κατοικιών.

Μορεί να αναφέρει η Επιτροπή εάν θα ήταν σκόπιμος ο προγραμματισμός κάποιας δράσης μεγάλης κλίμακος σε ολόκληρη την Ευρωπαϊκή Ένωση για την αποτροπή απο το αστικό περιβάλλον της Ένωσης των κινδύνων απο τα ετοιμόρροπα κτίρια, κατά προτίμηση με την αντικατάσταση των τμημάτων που δεν είναι δυνατόν να διατηρηθούν; Θα μπορούσε να χρηματοδοτηθεί ερευνητικό πρόγραμμα σχετικά με τις καλύτερες τεχνικές συντήρησης και αποκατάστασης;

Απάντηση του κ. Bangemann εξ ονόματος της Επιτροπής (7 Ιανουαρίου 1998)

Συμμεριζόμεθα απολύτως τις ανησυχίες του Αξιοτίμου Μέλους του Κοινοβουλίου σε ό,τι αφορά τους κινδύνους κατάρρευσης κτιρίων ή τμημάτων κτιρίων λόγω της ελλιπούς συντήρησης και του ελλιπούς ελέγχου.

Οι κανόνες που ισχύουν σε κοινοτικό επίπεδο, για τα έργα λαμβάνουν υπόψη το θέμα αυτό δεδομένου ότι η οδηγία 89/106/ΕΟΚ του Συμβουλίου της 21ης Δεκεμβρίου 1988 σχετικά με την προσέγγιση των νομοθετικών, κανονιστικών και διοικητικών διατάξεων των κρατών μελών για τα κατασκευαστικά προϊόντα ((ΕΕ L 40 της 11.2.1989. )) προβλέπει ότι επιτρέπεται η χρήση αποκλειστικά και μόνο των προϊόντων που εξασφαλίζουν την ανταπόκριση των έργων στις απαιτήσεις σταθερότητας και ασφαλούς χρήσης.

Η ίδια κανονιστική διάταξη προβλέπει επίσης απαιτήσεις ανθεκτικότητας. Οι εν λόγω κανονιστικές διατάξεις ισχύουν εν τούτοις αποκλειστικά και μόνο για τα νέα ή τα ανακαινιζόμενα κτίρια.

Δεν υπάρχει πρόγραμμα ανανέωσης-ανακαίνισης, για τα ήδη υφιστάμενα κτίρια, σε ευρωπαϊκό επίπεδο που να αποσκοπεί σε αποκαταστάσεις σε μεγάλη κλίμακα. Ανάλογα εγχειρήματα αναλαμβάνονται υποχρεωτικά σε εθνικό επίπεδο.

Όσον αφορά την έρευνα, στο πλαίσιο του προγράμματος για τις βιομηχανικές τεχνολογίες και τα υλικά (Brite Euram) του τετάρτου προγράμματος-πλαίσιο για την έρευνα και την ανάπτυξη, έχουν χρηματοδοτηθεί πολλά έργα τα οποία έμμεσα συμβάλλουν στην πρόληψη κινδύνων ατυχήματος λόγω φθαρμένων και ανασφαλών δομών.
ΓΡΑΠΤΗ ΕΡΩΤΗΣΗ E-4224/97 υποβολή: Cristiana Muscardini (NI) και Amedeo Amadeo (NI) προς την Επιτροπή (21 Iανουαρίου 1998)

Θέμα: Τροποποιήσεις του γενετικού κώδικα

Στο σύγχρονο επιστημονικό προσκήνιο, η γενετική έρευνα και οι ανακαλύψεις στον τομέα αυτό συγκαταλέγονται ανάμεσα στα συγκλονιστικότερα επιτεύγματα του τρέχοντος αιώνα.

Δυστυχώς, η απουσία ρύθμισης επιτρέπει την ανεύθυνη χρησιμοποίηση της επιστημονικής αυτής εξέλιξης, προκαλώντας σοβαρά προβλήματα υγείας και ηθικής τάξεως τα οποία δεν είναι πλέον δυνατόν να αγνοούνται ή να υποτιμούνται. Το πρώτο μεταξύ αυτών είναι το ενδεχόμενο μελλοντικής γενετικής βλάβης που θα προκαλέσουν ζευγάρια τα οποία, μη έχοντας επίγνωση της κοινής γενετικής των κληρονομιάς, ενδέχεται να φέρουν στον κόσμο παιδιά με συγκεκριμένες γενετικές ανωμαλίες. Δεν φρονεί άραγε η Επιτροπή ότι:

1. Θα ήταν και χρήσιμο και σκόπιμο να προτείνει κανόνες προκειμένου να καταστεί υποχρεωτικός ο αυστηρός υγειονομικός έλεγχος των δωρητών σπέρματος 7

2. Θα ήταν απαραίτητο να καθορισθεί ένας ανώτατος αριθμός γονιμοποιήσεων με το ίδιο σπέρμα, προκειμένου να περιορισθούν οι κίνδυνοι τεκνογονίας μεταξύ συγγενών εξ αίματος;

Απάντηση του κ. Flynn εξ ονόματος της Επιτροπής (11 Μαρτίου 1998)

Η προσφυγή στη νομοθεσία σχετικά με τα ζητήματα που εγείρονται στη γραπτή ερώτηση είναι θέμα των κρατών μελών.

Το ερευνητικό πρόγραμμα βιοϊατρικής και υγείας Biomed στο πλαίσιο των ερευνητικών δραστηριοτήτων του στη βιοϊατρική δεοντολογία χρηματοδότησε σειρά σεμιναρίων για τις δεοντολογικές πλευρές του ζητήματος δωρεάς σπέρματος. Στο πλαίσιο αυτό συζητήθηκε το ερώτημα για περιορισμό του αριθμού γεννήσεων ανά δωρητή.

Κανόνες συμπεριφοράς υπάρχουν είτε σε εθνικό επίπεδο σε ορισμένα κράτη μέλη είτε στο επίπεδο των κέντρων δωρεάς σπέρματος, αλλά δεν πρόκειται για τομέα κοινοτικής αρμοδιότητας.
ΓΡΑΠΤΗ ΕΡΩΤΗΣΗ E-3734/97 υποβολή: Yves Verwaerde (PPE) προς την Επιτροπή (21 Νοεμβρίου 1997)

Θέμα: Παροχή ενίσχυσης από την ΕΕ στα φεστιβάλ του κινηματογράφου και στις τιμές

Μπορεί η Ευρωπαϊκή Επιτροπή να διαβιβάσει συνοπτική εικόνα, αναφέροντας συγκεκριμένους αριθμούς, της ενίσχυσης που χορηγεί η Ευρωπαϊκή Ένωση στα φεστιβάλ του κινηματογράφου καθώς και στις τιμές.

Απάντηση του κ. Oreja εξ ονόματος της Επιτροπής (2 Φεβρουαρίου 1998)

Έναντι της παρακμής των ευρωπαϊκών ταινιών στις εμπορικές αίθουσες η Επιτροπή επιθυμεί, με την υποστήριξη των οπτικοακουστικών φεστιβάλ, να συμβάλει στην προώθηση των ευρωπαϊκών έργων και να προωθήσει την κυκλοφορία τους μεταξύ των κρατών μελών.

Καθώς τα φεστιβάλ αναλαμβάνουν τη δέσμευση να τηρούν τα κριτήρια όσον αφορά τον προγραμματισμό ευρωπαϊκών ταινιών, ο συνολικός αντίκτυπος της κοινοτικής αυτής δράσης ήταν πολύ θετικός: μεταξύ του 1992 και του 1997 το ποσοστό των ευρωπαϊκών ταινιών που παρουσιάστηκαν στα φεστιβάλ της Κοινότητας αυξήθηκε κατά 45% και οι προγραμματισθείσες εκδηλώσεις που έλαβαν ενίσχυση ήταν περισσότερο από 80% ευρωπαϊκές. Η θέση σε εφαρμογή, υπό την αιγίδα της Επιτροπής, «Ευρωπαϊκού συντονισμού των φεστιβάλ κινηματογράφου» που περιλαμβάνει μέχρι σήμερα 125 εκδηλώσεις με στόχο την από κοινού διεξαγωγή ενεργειών υπέρ του ευρωπαϊκού κινηματογράφου αποδεικνύει επίσης την επιτυχία της δράσης αυτής.

Η σταθερή αύξηση του κοινού των οπτικοακουστικών φεστιβάλ (20% ετησίως, δηλαδή το 1997 συνολικό κοινό 12 εκατομμυρίων θεατών στα κράτη μέλη) και του αριθμού τους (άνω των 600), καθιστά τις εκδηλώσεις αυτές σημαντικό φορέα της προώθησης του ευρωπαϊκού κινηματογράφου. Οι ενέργειες που διεξάγονται από τα φεστιβάλ αυτά υπέρ της διάδοσης των ευρωπαϊκών έργων έχουν αναπτυχθεί σημαντικά κατά τα τελευταία έτη (διαγωνισμοί, αγορές, διάδοση βραβευμένων ταινιών).

Τα φεστιβάλ παραμένουν εξάλλου ο κατ' εξοχήν τόπος όπου ανακαλύπτει κανείς τους νέους σκηνοθέτες και σχεδόν η μοναδική δυνατότητα για το νεαρό κοινό να έλθει σε επαφή με τον χώρο των εικόνων, επιτρέποντάς του διαφορετική θεώρηση από αυτήν που προσφέρει η τηλεόραση. Ο οικονομικός και κοινωνικός αντίκτυπός τους σε τοπικό ή περιφερειακό επίπεδο είναι σημαντικός καθώς και οι επιπτώσεις τους στην απασχόληση (50.000 θέσεις εργασίας ετησίως).

Από το 1993 η Κοινότητα ενίσχυσε τις εκδηλώσεις αυτές μέσω του κονδυλίου του προϋπολογισμού Β3-2011 και μέσω διαδικασίας πρόσκλησης σε υποβολή προτάσεων. Χορηγήθηκαν τα ακόλουθα ποσά σε ECU:

Δράση φεστιβάλ (Συνολικά ποσά)

>TABLE>

Δράση φεστιβάλ (Ενισχυθείσες εκδηλώσεις)

>TABLE>
ΓΡΑΠΤΗ ΕΡΩΤΗΣΗ E-3720/97 υποβολή: Mark Watts (PSE) προς την Επιτροπή (21 Νοεμβρίου 1997)

Θέμα: Επίπεδα αμοιβών που καταβάλλονται στους παρόχους υπηρεσιών μέριμνας στα κράτη μέλη της ΕΕ

Θα μπορούσε η Επιτροπή να μας πληροφορήσει αναλυτικά, για κάθε κράτος μέλος, ποιά είναι τα επίπεδα των αμοιβών που καταβάλλονται σε άτομα που φροντίζουν αναπήρους, ηλικιωμένους και παιδιά;

Απάντηση του κ. Flynn εκ μέρους της Επιτροπής (8 Ιανουαρίου 1998)

Η Ευρωπαϊκή Επιτροπή άρχισε μελέτη σχετικά με την παροχή μέριμνας για ηλικιωμένους ανθρώπους στα κράτη μέλη, που θα δημοσιευτεί κατά το πρώτο ήμισυ του 1998. Αυτή η μελέτη θα διαβιβαστεί στο αξιότιμο μέλος και στη Γραμματεία του Ευρωπαϊκού Κοινοβουλίου μόλις είναι έτοιμη.

Το σύστημα αμοιβαίας ενημέρωσης σχετικά με την τεκμηρίωση για την κοινωνική προστασία (ΜISSOC) στα κράτη μέλη διαβιβάστηκε απευθείας στο αξιότιμο μέλος και στη Γραμματεία του Ευρωπαϊκού Κοινοβουλίου. Εφιστούμε ιδιαίτερα την προσοχή του στο κεφάλαιο Χ που περιέχει γενικές πληροφορίες σχετικά με τις οικογενειακές παροχές και ιδιαίτερα σχετικά με τις παροχές για παιδιά με ειδικές ανάγκες.
ΓΡΑΠΤΗ ΕΡΩΤΗΣΗ E-3381/97 υποβολή: Carlos Robles Piquer (PPE) προς την Επιτροπή (23 Οκτωβρίου 1997)

Θέμα: Ο ήλιος και η αλλαγή του κλίματος

Ορισμένοι ερευνητές, κυρίως από τις ΗΠΑ, φαίνεται να έχουν φθάσει στο συμπέρασμα ότι οι μαγνητικοί ηλιακοί κύκλοι, με μέση διάρκεια 11 ετών (που μπορεί να ποικίλλει από ένα ανώτατο όριο 15 έως ένα ελάχιστο όριο 8 ετών), ευθύνονται κατά ένα κύριο λόγο για την αλλαγή του κλίματος και, ιδίως, για το φαινόμενο του θερμοκηπίου. Η διαπίστωση αυτή σημαίνει ότι θα πρέπει να μειωθεί η ευθύνη του ανθρώπινου παράγοντα για τις ζημιές που προκαλούνται, κυρίως, από τις εκπομπές διοξειδίου του άνθρακα και άλλων αερίων.

Η ανωτέρω ανακάλυψη είναι βέβαιο ότι θα συζητηθεί στην επικείμενη διάσκεψη στο Κυότο όπου θα συμμετάσχουν και τα ευρωπαϊκά θεσμικά όργανα. Θα έχουν να παρουσιάσουν, στη διάσκεψη αυτή, κάποια θέση την οποία θα έχουν επεξεργασθεί οι εμπειρογνώμονές τους γύρω από τις εν λόγω έρευνες;

Απάντηση της κ. Bjerregaard εξ ονόματος της Επιτροπής (4 Δεκεμβρίου 1997)

Είναι ακριβές ότι με βάση τα πρόσφατα ερευνητικά αποτελέσματα έχει αποδειχτεί σοβαρή σχέση μεταξύ της παρατηρούμενης κατά 3-4% αύξησης της νεφοκάλυψης κατά τον πρόσφατο ηλιακό κύκλο αφ' ενός και την κοσμική ροή και την ηλιακή δραστηριότητα αφ' ετέρου. Η ως άνω παρατηρηθείσα συστηματική απόκλιση της νεφοκάλυψης έχει αποτελεσμάτα στην εισερχόμενη ηλιακή ακτινοβολία και στην παγκόσμια θερμοκρασία. Λαμβάνοντας υπόψη αυτά τα πρόσφατα αποτελέσματα στα μοντέλα που διατυπώνονται για τις μελλοντικές κλιματικές ελλείψεις θα βελτιωθεί η αφετηρία από την οποία εκτιμώνται οι ανθρωπογενείς επιπτώσεις στις κλιματικές αλλαγές και θα μπορέσουμε να βελτιώσουμε τα περιφερειακά μοντέλα για τις επιπτώσεις στην κλιματική αλλαγή.

Ωστόσο, αυτές οι κυκλικές μεταβολές δεν μπορούν να ερμηνεύσουν την αύξηση της μέσης θερμοκρασίας στην επιφάνεια του πλανήτη από 0,3 °C έως 0,6 °C από τα τέλη του προηγούμενου αιώνα. Όντως η φυσική κλιματική ποικιλότητα, που οφείλεται σε εσωτερικές διακυμάνσεις και εξωτερικές πηγές όπως οι ηλιακές διακυμάνσεις ή οι ηφαιστιακές εκρήξεις έχουν ληφθεί υπόψη στις εκτιμήσεις της Διακυβερνητικής Επιτροπής για την Κλιματική Αλλαγή (ΙPCC). Αξιοσημείωτες πρόοδοι επετεύχθησαν μετά από τη δημοσίευση της πρώτης έκθεσης αξιολόγησης της ΙPCC το 1990 στην προσπάθεια να γίνουν διακρίσεις μεταξύ των φυσικών διακυμάνσεων και των ανθρωπογενών επιπτώσεων στο κλίμα. Τοιουτοτρόπως η ΙPCC με την εκτίμηση του 1995 κατέλειξε στο συμπέρασμα ότι, εκ της κατανομής των αποδεικτικών στοιχείων προκύπτει η ύπαρξη μετρήσιμων ανθρώπινων επιδράσεων στο παγκόσμιο κλίμα».
ΓΡΑΠΤΗ ΕΡΩΤΗΣΗ P-3754/97 υποβολή: Robert Evans (PSE) προς την Επιτροπή (17 Νοεμβρίου 1997)

Θέμα: Οι ελληνικοί κανονισμοί σχετικά με τους αλλοδαπούς κατόχους αυτοκινήτων στην Ελλάδα

Μπορεί η Επιτροπή να εκφράσει τη γνώμη της για τις υποχρεώσεις τις οποίες επιβάλλει η ελληνική κυβέρνηση στους αλλοδαπούς που είναι κάτοχοι αυτοκινήτων στην Ελλάδα, και κατά πόσον αυτές συνιστούν δυσμενή διάκριση;

Ορισμένοι ψηφοφόροι της εκλογικής μου περιφέρειας μου γνωστοποίησαν τις υποχρεώσεις που τους επιβάλλονται προκειμένου να χρησιμοποιούν αυτοκίνητο στην Ελλάδα και να μην πληρώνουν φόρο εισοδήματος. Η διαδικασία αυτή περιλαμβάνει μεταφορές σημαντικών χρηματικών ποσών σε ελληνικό τραπεζικό λογαριασμό, προσκόμιση πιστοποιητικού διαμονής που έχει εκδοθεί από τη φορολογική αρχή του Ηνωμένου Βασιλείου, καθώς και υποβολή ετήσιας φορολογικής δήλωσης συνοδευόμενης από «μοναδική βεβαίωση δραχμοποίησης ξένου συναλλάγματος» που πρέπει να ληφθεί από την ελληνική τράπεζα.

Δεν συμφωνεί η Επιτροπή ότι τούτο επιβάλλει επαχθείς υποχρεώσεις στους αλλοδαπούς;

Απάντηση του κ. Monti εξ'ονόματος της Επιτροπής (6 Ιανουαρίου 1998)

Η Επιτροπή γνωρίζει ότι, σύμφωνα με την ελληνική φορολογική νομοθεσία, η κατοχή αυτοκινήτου αποτελεί κριτήριο για τον καθορισμό του φορολογητέου εισοδήματος. Στο πλαίσιο αυτό, οι ελληνικές φορολογικές αρχές μπορούν να ζητήσουν από τους αλλοδαπούς φορολογούμενους που είναι κάτοχοι αυτοκινήτου εγγεγραμμένου στην Ελλάδα να δικαιολογήσουν τα εισοδήματά τους.

Η Επιτροπή κρίνει ότι τα μέτρα αυτά έχουν ως στόχο την καταπολέμηση της φορολογικής απάτης και εξάλλου ανάλογα μέτρα εφαρμόζονται και σε άλλα κράτη μέλη. Σύμφωνα με τις πληροφορίες που διαθέτει η Επιτροπή, τα εξεταζόμενα μέτρα εφαρμόζονται αδιακρίτως τόσο στους Έλληνες όσο και στους ξένους υπηκόους και κατά συνέπεια δεν συνιστούν, εκ πρώτης όψεως, δυσμενή διάκριση.

Ωστόσο, εάν το αξιότιμο μέλος πληροφορήσει λεπτομερέστερα την Επιτροπή για τις περιπτώσεις των οποίων έλαβε γνώση, η Επιτροπή είναι διατεθειμένη να προβεί σε διεξοδικότερο έλεγχο των εν λόγω περιπτώσεων.
ΓΡΑΠΤΗ ΕΡΩΤΗΣΗ E-3822/97 υποβολή: Roberto Mezzaroma (UPE) προς την Επιτροπή (28 Νοεμβρίου 1997)

Θέμα: Η γλώσσα των νευμάτων

Επισημαίνεται στην Επιτροπή ότι είναι ανάγκη να υπάρξει μια κοινή γλώσσα νευμάτων που θα διευκολύνει τους ευρωπαίους κωφάλαλους να επικοινωνούν μεταξύ τους οπουδήποτε και αν βρίσκονται στην Ευρώπη. Σήμερα η γλώσσα των νευμάτων διαφέρει από χώρα σε χώρα, πράγμα που δημιουργεί σοβαρά προβλήματα όσον αφορά την επικοινωνία και την εκπαίδευση των ατόμων που εργάζονται με κωφάλαλους.

Τι προτίθεται να πραξει η Επιτροπή για την επίλυση του προβλήματος αυτού λαμβάνοντας υπόψη τόσο τις πολιτιστικές παραδόσεις των μεμονωμένων κρατών μελών όσο και την ανάγκη να διευκολυνθεί η επικοινωνία των κωφαλάλων;

Απάντηση του κ. Flynn εκ μέρους της Επιτροπής (16 Ιανουαρίου 1998)

Το 1995, το Κοινοβούλιο διέθεσε το ποσόν των 500 000 ECU για μέτρα σχετικά με τις νοηματικές γλώσσες στην Κοινότητα.

Η Επιτροπή έχει ζητήσει από τη μη κυβερνητική οργάνωση, την Ευρωπαϊκή Ένωση των κωφών, τη θέσπιση σχεδίων νοηματικής γλώσσας για τα έτη 1996 και 1997, στα οποία θα συνεκτιμείτο το ψήφισμα του Κοινοβουλίου για το 1998, για την προώθηση του δικαιώματος των κωφών να χρησιμοποιούν νοηματική γλώσσα. Τα αποτελέσματα των σχεδίων που εφαρμόστηκαν το 1996 και το 1997 εξετάστηκαν στα πλαίσια μιας ειδικής διάσκεψης για τις νοηματικές γλώσσες που έγινε στις Βρυξέλλες το Σεπτέμβριο του 1997. Στόχος της διάσκεψης αυτής, μεταξύ άλλων, ήταν η ευαισθητοποίηση της κοινής γνώμης για το δικαίωμα των κωφών να χρησιμοποιούν τη νοηματική γλώσσα προκειμένου να συμμετέχουν στην κοινωνία σε ισότιμη βάση. Το στόχο αυτό συμμερίζεται και η Επιτροπή.

Παρ' όλα αυτά, δεδομένου ότι οι νοηματικές γλώσσες που υπάρχουν στην Κοινότητα είναι τόσες όσες και οι ομιλούμενες γλώσσες, ενδεχομένως δε και περισσότερες, και ότι οι κωφοί εκπαιδεύονται στη νοηματική γλώσσα της περιφέρειάς τους, η οποία αντικατοπτρίζει την ιδιαίτερη ιστορία και τον πολιτισμό της περιφέρειας αυτής, δεν υπάρχουν σχέδια για την πρόταση μιας κοινής νοηματικής γλώσσας για όλην την Κοινότητα.